Kulturgrunden

Mandags krea på kulturgrunden
2026-04-06 13:00 - 16:00, 2026-04-13 13:00 - 16:00, 2026-04-20 13:00 - 16:00, 2026-04-27 13:00 - 16:00, 2026-05-04 13:00 - 16:00 (Europe/Paris) | Kulturgrunden, Tingvej 16, Hornslet, 8543, Danmark
Vi er en gruppe kvinder, der elsker at sidde og hygge og være kreative sammen. Vi mødes derfor hver mandag fra 13-ca. 16.00.Vi strikker, broderer, tegner og maler,- men først og fremmest går snakken livligt!Vi kan sagtens være flere, så kig indenfor!Alt er gratis.

Madspildsbilen
2026-04-07 10:30 - 11:00, 2026-04-14 10:30 - 11:00, 2026-04-21 10:30 - 11:00, 2026-04-28 10:30 - 11:00, 2026-05-05 10:30 - 11:00 | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hvor der uddeles grønt og frugt.
Hver tirsdag

Aften Krea damerne
2026-04-08 19:00 - 22:00, 2026-04-15 19:00 - 22:00, 2026-04-22 19:00 - 22:00, 2026-04-29 19:00 - 22:00, 2026-05-06 19:00 - 22:00 | Kulturgrunden, Tingvej 16, Hornslet, 8543, Danmark
Vi er en gruppe friske kvinder der mødes til kreative sysler på Kulturgrunden hver onsdag aften.
Tag dine små hobbyprojekter under armen, og lad os inspirere hinanden til nye spændende sysler.

Blomsterworkshop på Kulturgrunden
2026-04-11 11:00 - 14:00 | Kulturgrunden, Tingvej 16, Hornslet, 8543, Danmark
Hornslet Blomstrer – Vil I være med?

Sammen med Hornslet Handel, vil vi også i år hjælpe foråret og blomsterglæden lidt på vej. Derfor inviterer vi til

Blomsterworkshop på Kulturgrunden
Lørdag, den 11. April kl. 11-14.00.

Vi skal sammen med kunstner Kristina R. Sørensen lave et stort blomsterbed med store stofblomster til glæde for os alle.
Kristina er kendt for sine op til meterhøje crepepapirblomster. På dagen vil vi arbejde med vejrbestandigt materiale, så blomsterne kan tåle at stå ude midt på Kulturgrunden og blomstre.

Følg Kristina på Instagram @labdecordk samt bloggen Labdecor.dk
eller bliv inspireret af hendes bog Papirblomster&Vaser, som kan købes hos Bog&Ide.

Alle er velkomne og det er GRATIS!

Staldtips - Akvarel, akryl og broderi fra Ørnebjerggaard
2026-04-11 13:00 - 17:00, 2026-04-12 13:00 - 17:00, 2026-04-18 13:00 - 17:00, 2026-04-19 13:00 - 17:00, 2026-04-25 13:00 - 17:00, 2026-04-26 13:00 - 17:00 | Galleri Stigsen, Tingvej 18, 1. sal, Hornslet
Staldtips
Akvarel, akryl og broderi fra Ørnebjerggaard
Udstilling, Kulturgrunden 11. april – 26. april, 2026
Lisbeth Wemmelund, Sven Wemmelund, Annette Koldkjær Højlund og Christian Højlund har siden 2015 boet sammen i bofællesskab på den hvide gård neden for Rodskov med udsigt over Kaløvig og Mols. Bevidst og ubevidst spiller naturen med i alt, hvad der foregår – også i de billeder og det broderi, der som regel er ved at blive til i den gamle renoverede hestestald. Stilen er forskellig, men glæden ved at bruge hænderne og fantasien er den samme. Plus lysten til at gøre op med den indre stemme, der forlanger at det skal ligne og være pænt. Og dermed kedeligt. Kunsten er at forlade sit værk, mens der endnu er liv i det.
Udstillingen åbner med fernisering lørdag d. 11. april kl. 13 og slutter søndag d. 26. april kl. 17.
Dørene er åbne i weekenderne 11.-12. april kl. 13-17, 18.-19. april kl. 13-17 og 25.-26. april kl. 13-17. Velkommen!

Blues Jam v. Ole Frimer
2026-04-11 20:00 - 23:00 | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam med Ole Frimer som kompetent jamvært.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå, men som også rummer elementer fra rock, jazz og fusion.
Entré: 100,- kr.
Lækker anretning fra 18.30-20.00: 140,-kr.
Der kan købes gode vine, stærke øl, vand og kaffe ☺
Billeter købes her på Kom-bi’s hjemmeside

Ekstraordinær Generalforsamling i Kulturgrunden
2026-04-13 19:00 | Kulturgrundens hus, Tingvej 18, Hornslet, 8543, Danmark
Dagsorden for Ekstraordinær Generalforsamling i Kulturgrunden
d. 13. april kl. 19.00 i lejligheden, Tingvej 18

Valg af dirigent
Generalforsamlingen d. 24-3-2026 stemte for nedenstående vedtægtsændring, der herefter skal behandles på en ekstraordinær generalforsamling senest 3 uger efter den sidst afholdte.

Indkomne forslag:
Bestyrelsen foreslår flg. vedtægtsændringer:

§ 4, stk. 3: ”Reviderede” udgår
§ 8 stk. 3 ændres til: Regnskabet, der skal indeholde driftsregnskab og status, påtegnes af foreningens to kritiske revisorer før fremlæggelsen på den ordinære generalforsamling.

Motivation: Vi vil kunne spare min. 10.000,- kr. årligt på at slette kravet om at regnskabet skal revideres af registreret eller statsautoriseret revisor. Med et mindre driftstilskud fra Syddjurs Kommune på lidt over 100.000,- kr. er det langt over målet at få lavet en egentlig revision, når vi kan nøjes med en langt mere enkel og billig ”foreningsrevision”.

Evt.

Vel mødt
Bestyrelsen

UDSOLGT. Dagbog fra Fronten. Foredrag med Andreas Skovbo Meng
2026-04-15 19:00 - 21:00 | Kom-Bi, Nyvej 3, Hornslet, 8543, Danmark
Dagbog fra Fronten

Før Andreas Skovbo Meng blev præst, svarede han på et kald om at gøre tjeneste som soldat. Det bragte ham af to omgange til Afghanistan, hvor han gjorde tjeneste som kampsoldat og sanitetssoldat. Af den grund var det også nærliggende for ham at blive feltpræst. Men kan man overhovedet være kristen og gå i krig? Hvorfor fører vi i det hele taget krig, og hvad gør det ved én at være i krig?

Alt dette skal vi denne aften tale om, godt krydret med røverhistorier og helte-billeder.

Kom og hør vores lokale præst Andreas Skovbo Meng fra Hornslet Kirke fortælle om sit liv ved fronten.

Arrangementet er gratis men tilmelding via Kom-Bi.

Release party - KD Covers
2026-04-24 20:00 | Kom-Bi, Nyvej 3, Hornslet, 8543, Danmark
KD Covers er bosat her i Hornslet og spillede sidste år på Rosenholm Festival – og den gode nyhed er, at det er de engageret til igen i år!
KD Covers bevæger sig ubesværet mellem det velkendte og det helt nye. Med rødder i ikoniske hits primært fra 80’erne leverer duoen energiske, nærværende fortolkninger, hvor publikum både kan synge med og mærke musikken helt ned i maven.
Alt er 100 % live, uden backingtracks, og med fokus på spilleglæde, kvalitet og ægte kontakt med publikum.
Duoen har nu kastet sig ud i at skrive 8 sange selv, som de både har komponeret og sat tekst til.
De nye sange bliver spillet for første gang i Kom-Bi, så kom og oplev den spændende premiere.
Teksterne tager afsæt i livet, relationer, drømme og de vallg, vi alle står overfor, fortalt i et poppet, tilgængeligt univers med tydelige referencer til den musik, der har formet dem.
Derfor holder vi “Release-Party”, hvor netop du og alle vennerne er inviteret. Kom og deltage i et brag af en fest.
Pris 100 kr
Billetter købes hos Kom-Bi her

Brætspil på biblioteket
2026-04-25 12:00 - 17:00 | Hornslet Bibliotek, Tingvej 35, Hornslet, 8543, Danmark
Kære spilleglade medborger,
vi vil SÅ gerne spille brætspil med DIG (og dine naboer og hvem du ellers kunne tage med).
Sæt kryds i kalenderen
Der er altid kaffe, the, saftevand, lækker kage og de sødeste medborgere, kom frisk uanset alder

Fællesspisning på kulturgrunden
2026-04-28 17:00 - 20:00 | Kulturgrundens Gårdhave, Tingvej 16, Hornslet, 8543, Danmark
I samarbejde med madspildspensionatet, Syddjurs inviterer Kulturgrunden til gratis madlavning med efterfølgende langbordsmiddag for alle.Vi får leveret en masse gode varer, der kunne være endt som madspild, hvis ikke vi i fællesskab går i “mad-mode” og tryller en masse skønne retter frem.Vi hjælpes ad både med madlavning og den efterfølgende oprydning.
Husk tilmelding til Lotte et par dage før på 40428511!
Arrangement er hyggeligt, gratis og stærkt vanedannende!!

Blues Jam m. Jamvært Martin Blom
2026-05-02 20:00 | Kom-Bi, Nyvej 3, Hornslet, 8543, Danmark
Martin Blom er guitarist og sangskriver. Stilmæssigt har han en forkærlighed for bluesmusikken og musik med rødder i roots, folk, country og rock’n’roll.
Han har været musiker hele sit liv og spillet i et utal af bands og sammenhænge. Og han har altid skrevet sange. Både på dansk og engelsk.
Som guitarist, sanger og sangskriver er Martin Blom kendt fra bluesbandet Trouble Cats, bluestrioen Sidetrackers, trioen Back Pages og duoen Martin Blom & Henrik Hansen. Martin har med udgivelser med Trouble Cats og Sidetrackers været nomineret til Danish Music Awards Blues fire gange.
Kl. 18.30 – 20.00: tapasanretning til 140,- kr.
Entré billet til musikken: 100,- kr. køber her
Kulturgrunden oplyser, at købte billetter ikke refunderes!

Frokost i Det Grønne
2026-05-09 12:00 - 15:00 | Kulturgrundens Gårdhave, Tingvej 16, Hornslet, 8543, Danmark
Vi arrangerer fælles frokost og underholdning for alle borgere i Hornslet for at fejre at det endelig blev forår!!
Hver familie medbringer deres egen mad, og frivillige fra Kulturgrunden sørger for pavilloner, underholdning m.m.
12.00: Udendørs børneteaterforestilling med forestillingen “Chicks” for 3-10 årige v. Hr. Teater. Forestillingen er arrangeret i samarbejde af Syddjurs Egnsteater.
En ordløs klovneforestilling om to høns, den kvikke Hilda og den klodsede, men modige Gump. De lever side om side sammenklemt i et bur, indtil de en dag opdager verden udenfor. I friheden oplever de både glæden ved at lægge æg i det fri, men også frygten for det ukendte og følelsen af ikke at høre til. En forestilling alle kan grine med på – fortalt med kropssprog, mimik og finurlige gags.

12.30: Vi deler vores medbragte mad og spiser ved langborde i fællesskab. Tag dine gode naboer, venner og familie med!
13.30: Kulturgrunden afslører vinderen af navnekonkurrencen og dermed det nye navn på Kulturhuset i Hornslet
13.40: Fællessang
GRATIS juicebrikker til alle børn sponsoreret af MENY!!
Øl, vand og kaffe kan købes gennem Kom-Bi’s serveringsluge.
Vi glæder os til at se jer alle til en forrygende familiedag på Kulturgrunden!
